CELEX: 22014D0213
Language: fi
Date: 2014-10-24 00:00:00
Title: ETA:n sekakomitean päätös N:o 213/2014, annettu 24 päivänä lokakuuta 2014, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1437]

3.9.2015   
            
            
               FI
            
            
               Euroopan unionin virallinen lehti
            
            
               L 230/8
            
         ETA:n SEKAKOMITEAN PÄÄTÖS
   N:o 213/2014,
   annettu 24 päivänä lokakuuta 2014,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1437]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Muiden kuin automaattisten vaakojen asettamista saataville markkinoilla koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annettu Euroopan parlamentin ja neuvoston direktiivi 2014/31/EU (1) olisi otettava osaksi ETA-sopimusta.
            
         
               (2)
            
            
               Mittauslaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annettu Euroopan parlamentin ja neuvoston direktiivi 2014/32/EU (2) olisi otettava osaksi ETA-sopimusta.
            
         
               (3)
            
            
               Direktiivillä 2014/31/EU kumotaan 20 päivästä huhtikuuta 2016 muista kuin itsetoimivista vaaoista 23 päivänä huhtikuuta 2009 annettu Euroopan parlamentin ja neuvoston direktiivi 2009/23/EY (3), joka on otettu osaksi ETA-sopimusta ja joka olisi näin ollen poistettava ETA-sopimuksesta 20 päivästä huhtikuuta 2016 lukien.
            
         
               (4)
            
            
               Direktiivillä 2014/32/EU kumotaan 20 päivästä huhtikuuta 2016 mittauslaitteista 31 päivänä maaliskuuta 2004 annettu Euroopan parlamentin ja neuvoston direktiivi 2004/22/EY (4), joka on otettu osaksi ETA-sopimusta ja joka olisi näin ollen poistettava ETA-sopimuksesta 20 päivästä huhtikuuta 2016 lukien.
            
         
               (5)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä II oleva IX luku seuraavasti:
   
               1)
            
            
               Lisätään 27c kohdan (Euroopan parlamentin ja neuvoston direktiivi 2007/45/EY) jälkeen kohdat seuraavasti:
               
                           ”27d.
                        
                        
                           
                              32014 L 0031: Euroopan parlamentin ja neuvoston direktiivi 2014/31/EU, annettu 26 päivänä helmikuuta 2014, muiden kuin automaattisten vaakojen asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 107).
                        
                     
                           27e.
                        
                        
                           
                              32014 L 0032: Euroopan parlamentin ja neuvoston direktiivi 2014/32/EU, annettu 26 päivänä helmikuuta 2014, mittauslaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 149)”.
                        
                     
         
               2)
            
            
               Poistetaan 27 kohdassa (Euroopan parlamentin ja neuvoston direktiivi 2009/23/EY) ja 27b kohdassa (Euroopan parlamentin ja neuvoston direktiivi 2004/22/EY) oleva teksti 20 päivästä huhtikuuta 2016.
            
         2 artikla
   Direktiivien 2014/31/EU ja 2014/32/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä marraskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 24 päivänä lokakuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 96, 29.3.2014, s. 107.
   
      (2)  EUVL L 96, 29.3.2014, s. 149.
   
      (3)  EUVL L 122, 16.5.2009, s. 6.
   
      (4)  EUVL L 135, 30.4.2004, s. 1.
   
      (5)  Valtiosäännön asettamista vaatimuksista ei ole ilmoitettu.